NORMATIV-HUQUQIY HUJJATNI DAVLAT REESTRIDAN ChIQARISh TO‘G‘RISIDA

O‘zbekiston Respublikasi Adliya vazirligiga davlat reyestridan chiqarish uchun taqdim etilgan hujjatni huquqiy ekspertiza qilish natijasi bo‘yicha 2008-yil 8-apreldagi xulosaga hamda O‘zbekiston Respublikasi Vazirlar Mahkamasining “Vazirliklar, davlat qo‘mitalari va idoralar me’yoriy hujjatlarining qonuniyligini ta’minlash chora-tadbirlari to‘g‘risida” 1997-yil 9-oktabrdagi 469-son qaroriga va “Vazirliklar, davlat qo‘mitalari va idoralarning me’yoriy hujjatlarini qabul qilish tartibini takomillashtirish to‘g‘risida” 2000-yil 19-maydagi 197-son qaroriga muvofiq, shuningdek, O‘zbekiston aloqa va axborotlashtirish agentligining 2008-yil 22-fevraldagi 16-8/529-sonli xatini inobatga olgan holda, buyuraman:
 1. O‘zbekiston Respublikasi Adliya vazirligi tomonidan 1995-yil 30-iyunda 159-son bilan davlat ro‘yxatidan o‘tkazilgan “Sifatsiz aloqa xizmatini ko‘rsatganlikda aybdor ishchilarni moddiy javobgarlikka tortish tartibi to‘g‘risida yo‘riqnoma” O‘zbekiston Respublikasi vazirliklari, davlat qo‘mitalari va idoralari normativ-huquqiy hujjatlarining Davlat reyestridan chiqarilsin va bu haqida mazkur Davlat reyestriga tegishli yozuv kiritilsin.
 2. O‘zbekiston aloqa va axborotlashtirish agentligi mazkur hujjatning O‘zbekiston Respublikasi vazirliklari, davlat qo‘mitalari va idoralari normativ-huquqiy hujjatlarining Davlat reyestridan chiqarilganligini barcha manfaatdor shaxslar e’tiboriga yetkazishi lozimligi ma’lumot uchun qabul qilinsin.
 3. Idoraviy me’yoriy hujjatlarni davlat ro‘yxatidan o‘tkazish boshqarmasi (S. Sattarov) ushbu normativ-huquqiy hujjatni O‘zbekiston Respublikasi vazirliklari, davlat qo‘mitalari va idoralari normativ-huquqiy hujjatlarining Davlat reyestridan chiqarilganligini barcha manfaatdor shaxslar e’tiboriga yetkazilishi ustidan nazoratni ta’minlasin.
 4. Qonun hujjatlarini turkumlash va huquqiy axborot boshqarmasi (A. Inanbabayev) ushbu buyruqni “O‘zbekiston Respublikasi qonun hujjatlari to‘plami” — “Sobraniye zakonodatelstva Respubliki Uzbekistan”da nashr etilishini ta’minlasin.
 5. Mazkur buyruqning bajarilishini nazorat qilish vazir o‘rinbosari E. Kanyazov zimmasiga yuklansin.